Tiener ry 2 kinders dood | Nuus24
Tiener ry 2 kinders dood
Man gevonnis ná hy sy vrou doodry
Busbestuurder verantwoordelik vir 23 se dood
Johannesburg – ‘n Tienerseun wat sy ouma se motor geleen het, het deur vier meisies geploeg en twee van hulle doodgery, het die polisie in Gauteng gesê.Kapt. Manyadza Ralidzhavha sê die 16-jarige seun het vroeër die week die kinders in Ivory Park, naby Tembisa, raakgery toe hy sy ouma se motor sonder haar toestemming gebruik het.Hy het in die woonbuurt Ebony Park rondgery toe hy die meisies omgery het. “Twee van hulle het op die toneel gesterf en die ander is na die Tembisa-hospitaal geneem,” het die polisiewoordvoerder gesê.Die tiener is in hegtenis geneem en het reeds in die hof verskyn. Hy is sedertdien vrygelaat en in die toesig van sy ouers geplaas. Die seun sal weer op 28 November in die hof verskyn op aanklagte van strafbare manslag, bestuur sonder ‘n rybewys, roekelose of nalatige bestuur en die gebruik van ‘n motor sonder die eienaar se toestemming. Volg Nuus24 op Twitter - SAPA